钦定古今图书集成/方舆汇编/职方典/第1283卷 > 《石鱼湖上醉歌》〈并序〉前人
## 钦定古今图书集成/方舆汇编/职方典/第1283卷 > 《石鱼湖上醉歌》〈并序〉前人

漫叟以公田米酿酒，因休暇则载酒于湖上，时取一醉欢。醉中据湖岸，引臂向鱼取酒，使舫载之遍饮坐者意疑“饮巴丘” ，酌于君山之上。诸子环洞庭而坐，酒舫泛泛然触波涛而往来者，乃作歌以表之。

《石鱼》湖似洞庭，夏水欲满君山青。山为樽，水为沼，酒
徒历历坐洲岛。长风连日作大浪，不能废人运酒舫。
我持长瓢坐巴丘，酌饮四座以散愁。